Die inwonende personeel sal die reëls van tyd tot tyd hersien en die hoogste gesag berus voortdurend by die skoolhoof en personeel.
Niemand skakel sy ouers voordat hy nie eers die koshuisvader of skoolhoof oor die probleem gespreek het nie.
Raadpleeg altyd eers die diensdoende onderwyser. As hy nie beskikbaar is nie, mag na van die ander personeellede gegaan word.
Die laaste ontbytklok (eetsaal) lui om 06:40. Almal moet dan gereed en in hul rye wees om in die eetsaal te gaan vir ontbyt. Geen verskoning vir laatkommers of wegblyers nie.
Bywoning van die eredienste van elke seun in sy eie kerkverband is verpligtend op Sondagoggende. Spesiale verlof van die diensdoende onderwyser kan verkry word om die aanddiens by te woon.
Niemand word toegelaat om die TV te gebruik sonder die toestemming van die diensdoende onderwyser nie.
Kaste moet altyd netjies en gereed vir inspeksie wees. Kaste moet altyd gesluit wees wanneer seuns nie in die kamers is nie. Merk alle persoonlike artikels duidelik. Die Skool / Koshuis kan nie verantwoordelik gehou word vir artikels wat breek, beskadig word of gesteel word nie.
Niks mag op die vloer of bo-op die kaste rondlê nie. Alle papiere, skille, ens. moet in die blik gegooi word wat in elke kamer voorsien word. Elke kamer het sy eie besem en skoppie om die vloere mee skoon te vee.
Geen balle mag teen enige muur, binne of buite die gebou, gegooi word nie. Daar mag nie met balle in die koshuis gespeel word nie.
Beddens is daar vir kosgangers om op te lê of te slaap – daar word nie op beddens gespring nie. Respekteer die skool se eiendom.
Seuns word nie toegelaat om ooit ander seuns te boelie of te slaan of enige ander aktiwiteite toe te pas wat teen die wet of skoolreëls is nie.